**OSJEČKO-BARANJSKA ŽUPANIJA**

GIMNAZIJA BELI MANASTIR

Klasa: 602-02/22-02

Urbroj: 2100-21-22-02-22

GODIŠNJE IZVJEŠĆE ZA ŠKOLSKU GODINU 2021./2022.

Beli Manastir, kolovoz 2022.

**UVOD**

Nastavna je godina započela 6. rujna. Završila je 21. lipnja, odnosno 25. svibnja za maturante.

Prvo polugodište trajalo je od 6. rujna do 23. prosinca 2021. , a drugo od 10. siječnja do 21. lipnja (za maturante, do 25. svibnja) 2022. .

Jesenski odmor za učenike bio je 2. i 3. studenoga 2021. , proljetni od 14. do 22. travnja 2022. dok je zimski odmor organiziran u dva dijela: prvi, od 24. prosinca 2021. do 7. siječnja 2022. , a drugi od 21. do 25. veljače 2022.

Odlukom Školskoga odbora i Nastavničkoga vijeća, na Dan grada Beloga Manastira – 11. studenoga – te u petak nakon Dana sjećanja na žrtve Domovinskog rata i žrtvu Vukovara i Škabrnje – 19. studenoga – nije bilo nastave.

Ponedjeljkom, sedmi sat, nijedan razredni odjel nije imao redovnu nastavu, već su se tada održavale izvannastavne, fakultativne i projektne aktivnosti.

Glede suzbijanja epidemije COVID-19, pridržavali se se uputa nadležnih ministarstava, Hrvatskoga zavoda za javno zdravstvo i Osječko-baranjske županije. Sukladno epidemiološkim propisima, pojedini razredni odjeli imali su povremeno nastavu na daljinu. U skladu s uputama Osječko-baranjske županije, 4. i 5. studenoga te od 19. do 28. siječnja nastava na daljinu bila je organizirana za sve razredne odjele.

**POPIS ZAPOSLENIKA**

**Pedagoško-razvojna služba:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Veljko Frank | VSS | Ravnatelj |
| Nina Savić | VSS | Pedagoginja |
| Mirta Burcar | VSS | Knjižničarka |
| Kristina Vinojčić Tota | VSS | Knjižničarka |

**Nastavnici (na kraju nastavne godine) :**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Janja Matijević | VSS | Prof. Hrvatskoga jezika |
| Iboja Berdalović | VSS | Prof. Matematike |
| Ljiljana Jeftimir | VSS | Prof. Matematike i Informatike |
| Olgica Urošević | VSS | Prof. Engleskoga jezika |
| Klara Bošnjaković | VSS | Prof. Engleskoga jezika |
| Tamara Bukalo | VSS | Prof. Njemačkoga jezika |
| Anica Novokmet | VSS | Prof. Biologije |
| Dubravka Radić | VSS | Prof. Kemije |
| Vjekoslav Sučić | VSS | Prof. Povijesti |
| Vlasta Kajtar | VSS | Prof. T. Z. K. |
| Mihaela Kokorić\* | VSS | Prof. Etike, Filozofije i Logike |
| Krunoslav Vukelić | VSS | Prof. Sociologije i Politike i gospodarstva |
| Ivana Knezović | VSS | Prof. Fizike |
| Vedran Ferko\* | VSS | Vjeroučitelj |
| Srđan Banda | VSS | Vjeroučitelj |
| Suzana Vencl | VSS | Prof. Glazbene umjetnosti |
| Tomislav Livaja | VSS | Prof. Likovne umjetnosti |
| Anastazija Kalčić | VSS | Prof. Psihologije |
| Ana Mari Blažević | VSS | Prof. Latinskoga jezika |
| Ana Figecki\* | VSS | Prof. Geografije |
| Senka Zundanović | VSS | Prof. Srpskoga jezika |
| Nina Savić | VSS | Prof. Talijanskoga jezika |

**Administrativno-tehničko osoblje:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Adela Pligl | VSS | Tajnik |
| Aleksandra Bare | SSS | Voditeljica računovodstva |
| Ivan Mazur | VSS | Administrator |

**Pomoćno osoblje:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Andrea Pandžić | SSS | Spremačica |
| Katica Smolčić | SSS | Spremačica |
| Savo Đurđević | SSS | Domar |

\*Mihaela Kokorić zamjenjuje Helenu Šmit, a Ana Figecki Nevenu Beuk Kovačević. U oba je slučaja u pitanju porodiljni dopust. Iz istoga je razloga vjeroučitelj Vedran Ferko zamjenjivao Ivanu Marijančević.

**UČENICI (stanje na kraju nastavne godine)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Odjel** | **Uk.** | **M.** | **Ž.** | **RKT.vj.** | **Prav.vj.** | **Etika** | **I.** | | | **II.** | | |
| **E.** | **NJ.** | | **E.** | **NJ.** | |
| 1.O | 23 | 8 | 15 | 16 | 3 | 4 | 22 | | 1 | 1 | | 22 |
| 2.O | 16 | 5 | 11 | 10 | 0 | 6 | 15 | | 1 | 1 | | 15 |
| 3.E | 10 | 0 | 10 | 9 | 0 | 1 | 10 | | 0 | 0 | | 10 |
| 3.O | 11 | 3 | 8 | 8 | 2 | 1 | 10 | | 1 | 1 | | 10 |
| Uk. | 21 | 3 | 18 | 17 | 2 | 2 | 20 | | 1 | 1 | | 20 |
| 4.E | 18 | 8 | 10 | 13 | 4 | 1 | 18 | | 0 | 0 | | 18 |
| **Sveuk.** | **78** | **27** | **51** | **56** | **11** | **15** | **74** | | **4** | **4** | | **74** |
| **%** | **100** | **35** | **65** | **67** | **14** | **19** | **95** | | **5** | **5** | | **95** |

**IZBORNA I FAKULTATIVNA NASTAVA**

Glede izbornih je predmeta ove godine bio zastupljen Engleski jezik (drugi razred i šesnaestero učenika trećeg) , Tjelesna i zdravstvena kultura (petero učenika trećeg razreda) i Matematika (četvrti razred) . Satnica izbornih predmeta iznosila je, uobičajeno, po dva sata tjedno.

Učenici koji su to željeli, fakultativno su njegovali srpski ili učili talijanski jezik. Polaznici nastave Srpskoga jezika, radili su podijeljeni u dvije skupine, a svaka je skupina imala po dva sata, dakle, ukupno četiri. Svi su zainteresirani učenici nastavu Talijanskoga jezika slušali zajedno i to dva sata tjedno (kombinacija zainteresiranih učenika 3. E i 3. O) .

**OSVARENJE SATI U NASTAVI**

|  |  |  |  |
| --- | --- | --- | --- |
| **odjel** | **planirano** | **ostvareno** | **razlika** |
| 1.O | 1470 | 1478 | + 8 |
| 2.O | 1407 | 1435 | + 28 |
| 3.E | 1299 | 1365 | + 66 |
| 3.O | 1608 | 1704 | + 96 |
| 4.E | 1251 | 1286 | + 35 |
| **ukupno** | **7035** | **7268** | **+ 233** |

**PREGLED USPJEHA I IZOSTANAKA NA KRAJU NASTAVNE GODINE**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Odjel** | **Br.uč.** | **Br.negocj.** | **5** | **4** | **3** | **2** | **1/1** | **1/2** | **1/3** | **N** | **Opr.** | **Neo.** | **Srednja ocj.odjela** |
| 1.O | 23 | 5 | 9 | 11 | 2 | 0 | 0 | 0 | 1 | 0 | 2614 | 0 | 4, 22 |
| 2.O | 16 | 0 | 7 | 5 | 4 | 0 | 0 | 0 | 0 | 0 | 2268 | 8 | 3, 92 |
| 3.E | 10 | 0 | 3 | 5 | 2 | 0 | 0 | 0 | 0 | 0 | 1378 | 25 | 4, 07 |
| 3.O | 11 | 0 | 4 | 6 | 1 | 0 | 0 | 0 | 0 | 0 | 1442 | 11 | 4, 24 |
| 4.E | 18 | 0 | 5 | 8 | 5 | 0 | 0 | 0 | 0 | 0 | 2201 | 50 | 4, 03 |
| **Uk.** | **78** | **5** | **28** | **35** | **14** | **0** | **0** | **0** | **1** | **0** | **9903** | **94** | **4, 10** |

Na kraju nastavne godine, bilo je pet negativnih ocjena i to iz predmeta: Hrvatski jezik, Latinski jezik, Povijest, Matematika i Fizika. Sve ih je dobila ista učenica te je stoga upućena na ponavljanje prvog razreda.

Budući da nije više bilo negativnih ocjena, ove godine nije bilo dopunskog rada ni popravnih (i ostalih) ispita.

Najveći je broj učenika razred završilo vrlo dobrim uspjehom (45 %) . Najviši je prosjek 3.O: 4, 24. Najviši je udio odličnih učenika u 2. O: 44 %.

S 5,00 i pohvalom Nastavničkoga vijeća razred su završili sljedeći učenici: Fran Vrhar iz 1. O, Lana i Luka Rončević iz 2. O, Monika Tkalec iz 3. O te Matija Barić, Lea Bartolić i Leo Bežan iz 4. E.

**PEDAGOŠKE MJERE**

|  |  |  |  |  |  |
| --- | --- | --- | --- | --- | --- |
| ODJEL | POHVALA R. V. | POHVALA N. V. | OPOMENA RAZREDNIKA | UKOR R. V. | OPOMENA PRED ISKLJUČENJE |
| 1.O | 8 | 1 | 0 | 0 | 0 |
| 2.O | 5 | 2 | 0 | 0 | 0 |
| 3.E | 3 | 0 | 0 | 0 | 0 |
| 3.O | 3 | 1 | 0 | 0 | 0 |
| 4.E | 2 | 3 | 0 | 0 | 0 |
| **Uk.** | **21** | **7** | **0** | **0** | **0** |

**DRŽAVNA MATURA**

Matura se odvijala u skladu s preporukama nadležnoga Ministarstva i Nacionalnoga centra za vanjsko vrednovanje obrazovanja. Budući da su svi učenici uspješno završili četvrti razred, svi su pristupili maturi. U Gimnaziji Beli Manastir, ljetni rok mature započeo je 2. lipnja ispitom iz Engleskoga jezika, a završio 27. lipnja ispitom iz Matematike. Jesenski je rok održan samo iz Matematike i to 24. kolovoza. Nije bilo nikakvih problema ni nepravilnosti.

**ODGOJNO-OBRAZOVNI RAD I AKTIVNOSTI U ŠKOLI**

U skladu sa zakonom, u rujnu su Školski odbor i Nastavničko vijeće prihvatili Godišnji plan i program rada i Školski kurikulum, a Nastavničko vijeće i Godišnje izvješće za školsku godinu 2020./2021. Također, nastavnici su izradili godišnje izvedbene kurikulume. Usuglašeni su planovi rada aktiva.

Roditeljski sastanci te sjednice Školskoga odbora, Nastavničkog vijeća i razrednih vijeća održavale su se redovito.

U svibnju, lipnju i srpnju proveden je postupak odabira novog ravnatelja.

Također je nastavljen postupak u cilju odobravanja programa jezične gimnazije.

Profesorica Geografije Ana Figecki organizirala je akciju prikupljanja odjeće koja se više ne upotrebljava s ciljem podizanja ekološke svijesti o štetnosti naličja modne industrije i pomoći u humanitarnoj akciji prikupljanja sredstava za bolesnu djevojku iz Baranje.

Također su se tijekom cijele godine u školi u suradnji s policijskom upravom prikupljali plastični čepovi radi pomoći oboljelima od leukemije i limfoma.

**OSTVARENJE ŠKOLSKOGA KURIKULUMA**

Slijedi osvrt na ostvarenje Školskoga kurikuluma:

1. **Life is Art, Art is Life, Erasmus +**

Ove je školske godine u našoj školi nastavljeno provođenje Erasmusova projekta *Life is Art, Art is Life.* Također smo se prijavili na još nekoliko Erasmusovih projekata koji još očekuju odobrenje.

Na početku školske godine, ulogu koordinatora obnašala je Helena Šmit. Njezinim odlaskom na porodiljni dopust preuzela ju je Ivana Knezović.

U studenom, 2021. , ravnatelj te profesori Nina Savić i Krunoslav Vukelić otputovali su u Hatay, Turska, na dogovor o projektnim aktivnostima. Predstavljanje SWOT-analize o umjetničkim i inim interesima učenika te prezentacija škole i školskog sustava, već je bila ranije dogovorena online. Prezentacije na zadane teme izradila je i izložila prof. Savić. Ravnatelj i dvoje profesora sudjelovali su u planiranim aktivnostima te upoznali prirodne, kulturne i povijesne osobitosti i znamenitosti ovoga dijela Turske.

Za sljedeću mobilnost u Grčkoj u ožujku, 2022. , učenici su, po dogovoru u Turskoj, pripremili igrokaz motiviran Danteovim ,,Paklom“ uz pomoć profesorica Šmit, Knezović i Savić.

U Ioanninu, u Grčkoj, Hrvatsku i našu školu predstavljali su učenici: Maja Šteler i Stefan Zundanović (4. E) , Monika Tkalec i Nela Vargek (3. O) te Karlo Kobijak (2. O) u pratnji prof. Knezović i vjeroučitelja Srđana Bande.

U svibnju je održana mobilnost u Belom Manastiru. Profesorice: Ivana Knezović, Ana Figecki i Nina Savić organizirale su: aktivnosti u samoj školi i u Etnološkom centru baranjske baštine u suradnji s Gradskim kazalištem Beli Manastir, jednodnevni posjet N. P. Plitvička jezera i Zagrebu, obilazak osječke Tvrđe, radionice u Muzeju Slavonije i Muzeju likovnih umjetnosti, posjet Jankovcu i obilazak Baranje. Prof. Vukelić organizirao je pub-kviz poznavanja opće kulture vezan uz zemlje-sudionice: Tursku, Italiju, Grčku, Litvu, Latviju i Hrvatsku.

Sve su se aktivnosti odvijale na engleskom jeziku.

1. **Reci pravu stvar na pravom mjestu, Erasmus +**

Pedagoginja Nina Savić i učenica 2. O Franciska Šarić, predsjednica Vijeća učenika Gimnazije Beli Manastir, u rujnu su u Zadru sudjelovale u edukaciji na temu dijaloga EU s mladima.

U travnju su njih dvije i ravnatelj sudjelovali na završnoj projektnoj konferenciji u Zagrebu.

1. **Zelena čistka**

Ravnatelj Veljko Frank organizirao je u suradnji s Gradom zajedno s četrnaestero učenika ekološku akciju čišćenja okoliša škole. U akciji je pripomoglo i pomoćno i tehničko školsko osoblje.

1. **Mentalno zdravlje**

Profesorica Psihologije Anastazija Kalčić provela je s učenicima trećeg razreda projekt s ciljem podizanja svjesnosti o važnosti mentalnog zdravlja i njegovog osnaživanja.

1. **Hrvatski kao nastavni predmet – Advent u Zagrebu**

Profesorica Fizike Ivana Knezović organizirala je u prosincu posjet Adventu u Zagrebu. Aktivnost je realizirana u suradnji s profesoricom Hrvatskoga jezika Janjom Matijević koja je tom prigodom organizirala posjet interaktivnoj izložbi ,,Hrvatski kao nastavni predmet“ u Klovićevim dvorima.

1. **Europsko statističko natjecanje**

Održano je od prosinca do svibnja online pod vodstvom profesora Sociologije i Politike i gospodarstva Krunoslava Vukelića.

1. **Go STEM**

Prof. Knezović organizirala je u rujnu posjet šesnaestero naših učenika osječkomu FERIT-u gdje su sudjelovali u radionicama.

1. **GIGADABAR**

U studenom, naši su učenici pod vodstvom profesorice Informatike Ljiljane Jeftimir sudjelovali u međunarodnom natjecanju u logičkom i računalnom razmišljanju GIGADABAR. Natjecanje je održano u studenom online, pomoću Carnetova sustava.

1. **Večer matematike**

U prosincu, profesorice Matematike Iboja Berdalović i Ljiljana Jeftimir organizirale su večer matematike u suradnji sa zainteresiranim profesorima i učenicima drugih belomanastirskih škola. Cilj je bio doživjeti matematiku na zabavan način te je povezati sa svakodnevnicom.

1. **Obilježavanje Dana kruha**

Manifestaciju je organizirala prof. Knezović. Svaki je razredni odjel ukrašenim štandom i prigodnim nastupom obilježio Dane zahvalnosti za plodove zemlje. Tročlano povjerenstvo odabralo je razredni odjel koji se najefektnije predstavio – 2. O – koji je stoga nagrađen jednodnevnim izletom na Jankovac u svibnju.

1. **Posjet Zagrebu i Krapini**

U sklopu korelacije Biologije i Povijesti, predmetni su profesori Anica Novokmet i Vjekoslav Sučić u listopadu organizirali posjet zagrebačkomu botaničkom vrtu i Muzeju krapinskih neandertalaca.

Iz organizacijskih, epidemioloških, tehničkih ili financijskih razloga, nisu ostvarene sljedeće planirane aktivnosti:

1. Posjet Skloništu za životinje Beli Manastir
2. Posjet vjerskim objektima u Osijeku
3. Posjet Crvenomu križu Beli Manastir
4. Posjet Hrvatskomu saboru
5. Posjet N. P. Risnjak i Brijuni
6. Natjecanje ,,Koliko poznaješ Hrvatski sabor“

**PROVEDBA ŠKOLSKOG PREVENTIVNOG PROGRAMA**

U našoj se školi u skladu s važećim odlukama Ministarstva znanosti i obrazovanja provodila nastava Zdravstvenoga i Građanskoga odgoja.

Nastava Građanskoga odgoja uglavnom se odvijala u sklopu predmetnih i međupredmetnih kurikuluma i realizacijom pojedinih nastavnih jedinica. Zdravstveni se odgoj uglavnom odvijao na satima razrednika, a planirane i ostvarene nastavne jedinice obuhvaćale su prevenciju ovisnosti te nasilnog i rizičnog ponašanja, prehrambenih poremećaja kao i pospješivanje zdravog odnosa prema svomu tijelu. Njihov je sadržaj vidljiv u planovima sata razrednika te u dnevniku rada.

S obzirom na specifičnost situacije ovih godina, velik je dio preventivnih aktivnosti bio selektivan ili indiciran te usmjeren na osnaživanje učenika za nošenje s nesigurnim, promjenjivim i često kaotičnim uvjetima oko nas.

**PEDAGOŠKA DOKUMENTACIJA**

Na početku godine, nastavnici su predali pedagoginji godišnje izvedbene kurikulume.

Pedagoška evidencija i dokumentacija vodila se u skladu s propisima.

Podatci iz e-dnevnika usklađeni su s podatcima u e-Matici i matičnim knjigama.

E-dnevnici zaključeni su krajem školske godine.

Ravnatelj

Veljko Frank, prof.

SADRŽAJ:

Uvod -2

Popis zaposlenika -2

Učenici -4

Izborna i fakultativna nastava – 5

Pregled uspjeha i izostanaka na kraju nastavne godine – 6

Pedagoške mjere – 7

Državna matura – 7

Odgojno-obrazovni rad i aktivnosti u školi – 7

Ostvarenje Školskoga kurikuluma – 8

Provedba školskog preventivnog programa – 11

Pedagoška dokumentacija - 12